open-index/open-wikipedia-markdown huggingface dataset:
Erik Prince

**Erik Dean Prince** (født 6. juni 1969 i Holland i Michigan i USA) er en amerikansk forretningsmann og tidligere offiser i U.S. Navy SEALs, kjent for å ha stiftet sikkerhetsselskapet Blackwater USA, senere kjent som Academi. Han var administrerende direktør frem til 2009 og senere som styreleder, inntil Blackwater Worldwide ble solgt i 2010 til en gruppe investorer. Prince leder i dag private equity-selskapet Frontier Resource Group og er styrelder i det Hongkong-registrerte Frontier Services Group Ltd. Han er bror til USAs tidligere utdanningsminister Betsy DeVos.

## Tidlig liv og utdannelse
Prince ble født i Holland i Michigan, som sønn av Edgar D. Prince og hans kone, Elsa (Zwiep), og den yngste av fire barn. Han ble uteksaminert fra Holland Christian High School.

Prince ble immatrikulert ved U.S. Naval Academy og studerte der i tre semestre før han forlot skolen, og uttaler at han elsket marinen, men mislikte krigsskolen. Han tok deretter en bachelorgrad i økonomi ved Hillsdale College i 1992. Noen kilder sier Prince droppet ut av Naval Academy,, mens andre sier at han overført til Hillsdale. I tiden ved Hillsdale jobbet han blant annet som frivillig for sheriffen i Hillsdale County. Prince ble etterhvert ambulansearbeider.

Etter college fikk Prince bestalling som offiser i den amerikanske marinen via Officer Candidate School i 1992. Han ble etterhvert opptatt i Navy SEALs og deployerte med SEAL Team 8 til Haiti, Midtøsten og Balkan. I sin selvbiografi forteller han at han skjønte han at det var et behov for private treningsanlegg for spesialoperasjoner.

## Privat karriere
Prince flyttet til Virginia Beach og finansierte selv grunnleggelsen av Blackwater Worldwide i 1997. Han kjøpte  av Great Dismal Swamp i North Carolina og etablerte en skole for spesialoperasjoner. Navnet Blackwater kommer fra en torvfarget myr der skolen ligger.

Prince trakk seg som administrerende direktør i Blackwater 2. mars 2009, og var styreleder frem til han solgte selskapet på slutten av 2010 til en gruppe investorer.

## Privatliv
Prince bor både i Middleburg i Virginia og Abu Dhabi i De forente arabiske emirater. Han konverterte til katolisismen i 1992 og beskriver seg selv som praktiserende medlem av kirken.

### Bidrag til politiske og veldedige formål
Mellom 1998 og 2007 donerte Prince mer enn 200.000 dollar til republikanske og tredjepartis interesser. I 2006 bidro Prince med penger til Green Party i Luzerne County i Pennsylvania som del av en mislykket plan for å hjelpe den republikanske politikeren Rick Santorum å beseire demokraten Bob Casey. Han har også donert til forskning, siden 1980-tallet.

### Familie
Prince er yngre bror av tidligere utdanningsminister i USA Betsy DeVos, og svoger til tidligere sjef i Alticor (Amway) Dick DeVos.

Princes første ektefelle, Joan Nicole, døde av kreft i 2003 i en alder av 36. Hun introduserte Prince til katolisismen. De fikk fire barn. Han skrev senere at han hadde en affære med Joanna Ruth Houck, hans barns barnepike, mens hans ektefelle var døende. Prince og Houck giftet seg i 2004. Han er nå gift med Stacy DeLuke, en tidligere kommunikasjonsarbeider i Blackwater.

## Referanser
Steinsfjorden biotopvernområde

**Steinsfjorden biotopvernområde** (cirka  daa, hvorav cirka 83 daa landareal) ligger i Steinsfjorden og ble fastsatt ved kgl.res. av 22. juni 2018 med hjemmel i lov 19. juni 2009 nr. 100 om forvaltning av naturens mangfold (naturmangfoldloven) § 34, jf. § 38 og § 62. Fremmet av Klima- og miljødepartementet. Verneområdet inngår i Tyrifjorden våtmarkssystem IBA.

Biotopvernområdet inkluderer området fra Garntangen og Vik og nordover langs vestsiden og nordenden av innsjøen, like til Åsatangen. I verneområdet inngår dessuten øyene og farvannet direkte rundt Småøyene, Tjuvholmen, Maurøya, Bøtet, Gåsa, Suserudskjæret og Østbråtaskjæret, der båttrafikk er forbudt i hekketiden. I tillegg inngår farvannet rundt Ulvøya, Trehjulingen, Svinøya og Amundøya til bredden av Sundvollen og nordover til en parallell linje med nordspissen av Ulvøya. Steinsvika ble samtidig skilt ut som et selvstendig naturreservat, under navnet Steinsvika naturreservat, mens Braksøya naturreservat ble opprettet allerede i 15. januar 1988.

Formålet med biotopvernområdet er å bevare et område som har særskilt betydning som økologisk funksjonsområde i form av nærings- og oppholdsområde for knoppsvane, sangsvane, toppand, stokkand, brunnakke, krikkand og sothøne, og som hekkelokalitet for makrellterne, hettemåke, fiskemåke, stokkand, toppand, siland, tjeld, knoppsvane, dverglo, gråmåke og sildemåke.

Området består av grunne, næringsrike vannarealer og sumpmarker som er viktige for rastende våtmarksfugl, i tillegg til øyer, holmer og skjær samt sjøområdet rundt disse. Det er en målsetting å beholde verneverdiene i best mulig tilstand, og eventuelt videreutvikle dem.

## Fotogalleri

Steinsfjorden og Sundvollen.jpg|Kroksund og Steinsfjorden
Steinsfjorden biotopverneområde Vik 2016-08-23 13.48.30.jpg|Vik i Hole, sett nordover i Steinsfjorden
Steinsfjorden biotopverneområde Åsa 2018-05-08 08.33.36.jpg|Det karakteristiske sivområdet innerst i Steinsfjorden, ved Åsa i Ringerike.


## Se også
* Naturvernområder i Ringerike
* Braksøya naturreservat
* Steinsvika naturreservat

## Referanser
Dougie Thomson

**Douglas Campbell «Dougie» Thomson** (uttales «dugie») (født 24. mars 1951 i Glasgow, Strathclyde, Skottland) er en britisk musiker. Han er best kjent som bassisten i bandet Supertramp.

## Karriere
Thomsons musikalske karriere begynte i august 1969, da han ble med i et lokalt Glasgow-band, *The Beings*. 
I september 1971 begynte han å spille med The Alan Bown Set hvor han arbeidet en kort periode sammen med sin fremtidige Supertramp-kollega John Helliwell. I februar 1972 møtte Thomson Supertramp og endte med å spille med bandet på flere konserter som en midlertidig stand-in. I 1973 ble Thomson medlem av Supertramp som bassist og han hjalp også til med forretningsledelse sammen med Dave Margereson. Han overtalte også John Helliwell til å bli med i bandet.

Thomson spilte med Supertramp på *[[Crime of the Century]]*, *[[Crisis? What Crisis?]]*, *[[Even in the Quietest Moments…]]*, *[[Breakfast in America]]*, *[[Paris (Supertramp-album)|Paris]]*, *[[…Famous Last Words…]]*, *[[Brother Where You Bound]]* og *[[Free as a Bird (album)|Free as a Bird]]*.

Etter at Supertramp ble oppløst i 1988, ble Thomson forlegger i musikkindustrien, stiftet *Trinity Publishing* og arbeidet med et managerfirma i Chicago.

Thomson ble gift i 1989, og er bosatt i Chicago (1998). Han har fire barn, Laura, Emma, James og Kyle. Han har interesse for seiling, og har deltatt i konkurranser for seilyachter. Singer-songwriter Ali Thomson er en yngre bror.

## Referanser


## Eksterne lenker
* 
*
Mattisvannet

**Mattisvannet** (også skrevet **Mathisvannet**, nordsamisk: *Gávvajávri*) er en innsjø i Alta kommune i Finnmark. Den ligger nederst i Mattisdalen, rundt 13 kilometer sørvest for Alta sentrum og gjennomløpes av Mattiselva.

Mattiselva ble vernet mot kraftutbygging i Verneplan IV for vassdrag i 1993.

## Referanser
Storøysundet (Hole)

**Storøysundet** er sundet mellom Storøya i Tyrifjorden og fastlandet som inngår i Hole kommune (Buskerud) nord for sundet. Sundet ligger i forbindelse med Sælabonn, ei grunn vik på fastlandssiden nord for sundet. Sundet ble sammen med Sælabonn vernet som Storøysundet–Sælabonn naturreservat, med virkning fra 22. juni 2018.

## Referanser




## Eksterne lenker
* Kart over Storøysundet i Tyrifjorden (Norgeskart)
Storøysundet–Sælabonn naturreservat

**Storøysundet–Sælabonn naturreservat** (, hvorav cirka 353 daa landareal) ble fastsatt ved kgl.res. av 22. juni 2018 med hjemmel i lov 19. juni 2009 nr. 100 om forvaltning av naturens mangfold (naturmangfoldloven) § 34, jf. § 37 og § 62. Fremmet av Klima- og miljødepartementet. Storøysundet–Sælabonn inngår i Tyrifjorden våtmarkssystem IBA og ligger i Hole kommune, Buskerud.

Naturreservatet er en del av Tyrifjorden og omfatter Sælabonn og Storøysundet (med Haraøya og skjærene øst av øya) og har som formål å bevare truet og sårbar natur i form av et stort og sammenhengende våtmarksområde av stor økologisk betydning for plante- og dyreliv. Det har særskilt verdi i form av svært store forekomster av naturtypen evjer, bukter og viker, med høy biologisk produksjon og et rikt biologisk mangfold, samt store, grunne våtmarker som er viktige raste- og næringsområder for våtmarksfugler. Det er en målsetting å beholde verneverdiene i best mulig tilstand, og eventuelt videreutvikle dem.

I Sælabonn er det motorferdselsforbud i Svarstadvika og Svensrudvika, og rundt Stamnesskjæret og Rytteråkerskjæret er det sone med ferdselsforbud i hekketiden. I Storøysundet er det motorferdselsforbud i Borgenvika og Fetjarvika (også kalt Fekjærvika).

## Referanser
Steinsvika naturreservat

**Steinsvika naturreservat** (cirka ) ble fastsatt ved kgl.res. av 22. juni 2018 med hjemmel i lov 19. juni 2009 nr. 100 om forvaltning av naturens mangfold (naturmangfoldloven) § 34, jf. § 37 og § 62. Fremmet av Klima- og miljødepartementet. Vika ligger i Steinsfjorden, mellom storgården Stein og Loretangen i Hole kommune, Buskerud. Naturreservatet inngår i Tyrifjorden våtmarkssystem IBA og ligger i direkte tilknytning til Steinsfjorden biotopvernområde.

Naturreservatet skal bevare et våtmarksområde med særlig betydning for biologisk mangfold og et svært rikt plante- og dyreliv. Steinsvika har særlig stor betydning som raste-, hekke- og næringsområde for et stort antall våtmarksfugler. Også fiskeørn (*Pandion haliaetus*) er en flittig gjest der i sommerhalvåret.

Reservatet omfatter ei grunn og produktiv vik, herunder også den ytre delen av Gruvika (som ligger innerst i vika) og noe av Evja. Seltebekken tømmer seg til Steinsfjorden via Evja i Steinsvika, mens Vakerbekken–Vestigardsbekken og Myrabekken renner sammen i Snekkerevja, som også tømmer til Steinsfjorden via Evja i Steinsvika. Det er en målsetting å beholde verneverdiene i best mulig tilstand, og eventuelt videreutvikle dem.

## Fotogalleri

Steinsvika naturreservat 2018-06-05 08.31.13.jpg|Steinsvika sett fra Hårum (Hurum) i Hole (Vollgata)


## Se også
* Braksøya naturreservat
* Steinsfjorden biotopvernområde

## Referanser
Bjarne Sletten

**Bjarne Sletten** (født 22. mai 1938) er en norsk tidligere friidrettsutøver som representerte Larvik Turn.

Han vant 8 NM-gull og 24 NM-medaljer i hinderløp, langdistanse, terrengløp, landeveisløp og maraton i perioden 1961–1975.

## Medaljer i norske mesterskap

## Referanser
Ulla Vestergaard

**Ulla Vestergaard** (født 21. oktober 1958) er en dansk lokalpolitiker for Socialdemokratiet. Etter Kommune- og regionsrådvalget i Danmark 2017 overtok hun som borgermester i Thisted kommune fra 1. januar 2018 og satt til og med 2021.

## Referanser
Schweriner See

**Schweriner See** er en innsjø i den tyske delstaten Mecklenburg-Vorpommern, beliggende mellom byene Schwerin og Hohen Viecheln. Innsjøen er ca 25 km lang, 6 km bred, og har en overflate på ca. 65 km². Dette gjør den til Tysklands fjerde største sjø med hensyn til overflate. Schweriner See er 52 meter på det dypeste, og ligger ca. 37,8 meter over havet.

Schweriner See renner i sør ut gjennom Störkanalen til elva Elde og videre til Elben. I nord renner den ut gjennom kanalen Wallensteingraben som har sin munning i Østersjøen ved Wismar. Innsjøen tilhører det som tradisjonelt er kalt Mecklenburgische Seenplatte.

## Referanser


## Eksterne lenker
*
Mikael Klitgaard

**Mikael Klitgaard** (født 3. mars 1954 i Odder) er en dansk lokalpolitiker for Venstre. Han er borgermester i Brønderslev kommune fra 2014.

Klitgaard var den første borgermesteren i nye Brønderslev kommune etter Kommunalreformen i 2007 og satt til 2010. Før Kommunalreformen var han borgermester i tidligere Dronninglund kommune fra 2002 til 2006.

I 2019 ble han utnevnt til ridder av Dannebrogordenen.

## Referanser
Georg Wedel-Jarlsberg

**Georg Wedel-Jarlsberg** (født 9. juni 1865 på Det kongelige slott i Christiania, død 23. desember 1935 på Alicenborg ved Son) var en norsk diplomat, eventyrer og forfatter.

## Liv og virke
Han oppholdt seg i Argentina i flere år, og levde et svært omskiftelig liv som ung mann. Om dette skrev han senere memoarboken *Da jeg var cowboy: og andre oplevelser* (Norli, 1913). I en avisartikkel het det at han i perioden i Sør-Amerika var cowboy, nivellør ved jernbanebygging, arrangerte hanekamper, var fyrbøter på lokomotiv og entreprenør i Buenos Aires; «han har vært med på revolusjon i Syd-Amerika, har som politi vekslet skudd med banditter, var en gang dømt til døden uskyldig, mistenkt for mord i Nicochea».

Etter at han kom tilbake til Europa var han fra 1892 til 1902 tilknyttet det svensk–norske generalkonsulatet i Wien, i utgangspunktet som konsulatsekretær og stedfortreder for den honorære generalkonsulen, industrimagnaten Carl Neufeldt. I praksis var det Wedel-Jarlsberg som utførte de fleste konsulære oppgavene, og han var i perioder både fungerende generalkonsul og fungerende svensk–norsk sendemann i Østerrike-Ungarn; Sverige–Norge hadde da både et honorært generalkonsulat og en legasjon i Wien. I Østerrike bidro han også til å popularisere skisporten og var aktiv innen jakt og annet friluftsliv. I 1900 ble han utnevnt til ridder av første klasse av Vasaordenen, for fortjenstfullt virke ved generalkonsulatet i Wien.

Fra 1902 til 1904 foretok han en lengre utenlandsreise, blant annet i Nord-Amerika, før han kom tilbake til Norge, der han etterhvert bosatte seg ved Son og ble en kjent personlighet lokalt.

## Familie og bakgrunn
Han tilhørte slekten Wedel-Jarlsberg og var sønn av sjøoffiseren og kammerherren Ferdinand Wedel-Jarlsberg (1823–1907) og den nordfrisiske Clementine Wilhelmine Clotilde Fredrikke Rosalie Wedel-Evenburg-Gödens (1832–1907), som tilhørte en annen gren av Wedel-familien. Han var barnebarn av tollinspektør Fredrik Wilhelm Wedel-Jarlsberg og fetter til diplomaten Fritz Wedel Jarlsberg, som solgte Skaugum til kongefamilien.

Han ble født på Det kongelige slott på grunn av farens tjeneste som kammerherre der. Ifølge egne opplysninger var han den eneste personen som var født på slottet frem til prinsesse Ragnhild ble født der i 1930.

## Utgivelser
*

## Referanser
1. etappe av Ladies Tour of Norway 2018

**1. etappe av [[Ladies Tour of Norway 2018]]** gikk fra Rakkestad til Mysen den 17. august 2018 og var 127,7 km lang.

## Resultater

## Øvrige stillinger etter etappen

## Eksterne lenker
*
Thomas Kastrup-Larsen

**Thomas Kastrup-Larsen** (født 1973) er en dansk lokalpolitiker for Socialdemokratiet og var borgermester i Aalborg kommune fra 1. januar 2014 til 31. mai 2023.

Han satt i kommunalbestyrelsen (kommunestyret) fra 1998. I perioden 2007 til 2014 var han rådmann for Sundhed og Bæredygtig Udvikling. Han fungerte også som borgermester i Aalborg i en periode i 2012.

## Referanser
Christian Bruusgaard

**Christian Bruusgaard** (født 30. juni 1902, død 3. september 1982) var en norsk friidrettsutøver og kirurg (dr. med).
Som friidrettsutøver representerte han Oslo IL.

Han vant 8 NM-gull på 800 meter og 1500 meter i perioden 1922–1926.

## Medaljer i norske mesterskap

## Referanser
Søndre Tyrifjorden naturreservat

**Søndre Tyrifjorden naturreservat** (cirka , hvorav cirka 147 dekar landareal) ble fastsatt ved kgl.res. av 22. juni 2018 med hjemmel i lov 19. juni 2009 nr. 100 om forvaltning av naturens mangfold (naturmangfoldloven) § 34, jf. § 37 og § 62. Fremmet av Klima- og miljødepartementet. Naturreservatet inngår som det største verna enkeltområdet i Tyrifjorden våtmarkssystem IBA, og det ligger i direkte tilknytning til Vikersund–Bergsjø biotopvernområde (cirka ) og Vassbunn naturreservat (), som begge er en fortsettelse i øvre del av der Drammenselva dannes ved utløpet av Tyrifjorden. Det meste av naturreservatet ligger i Modum kommune, men området fra Henåvika i sør (ved utløpet av grenselva Henåa) til Nakkerudtangen i nord ligger i Ringerike kommune.

Naturreservatet skal bevare en bestemt type natur i form av et stort våtmarksområde av stor økologisk betydning for plante- og dyreliv. De store, produktive grunntvannsarealene med mudderbanker, evjer, bukter og viker har særlig verdi for fuglelivet. Våtmarksområdet er særlig viktig som trekk- og overvintringsområde for våtmarksfugler. Det er en målsetting å beholde verneverdiene i best mulig tilstand, og eventuelt videreutvikle dem.

De tre nye verneområdene overtar for tidligere Tyrifjorden dyrefredningsområde.

## Se også
* Naturvernområder i Ringerike

## Referanser
Børsjøen (Selbu)

**Børsjøen** er en innsjø 355 meter over havet nord i Selbu kommune, Trøndelag. Sjøen ligger i et bekken mellom Børsjøåsen, Litjberget og Salåsen, og har et ganske lite nedbørsfelt. Tilsiget er fra mindre bekker, og utløpet er på østsiden gjennom Børåa til Garbergselva. Det går bomvei til østsiden av vannet.

Sjøen har bestand av ørret, og med fiskekort er det tillatt å fiske fra båt. Det finnes også åpne fiskebuer ved sjøen.

## Referanser
Eugen Torp

**Eugen Torp** (født 15. august 1895, død 20. november 1967) var en norsk friidrettsutøver som 
representerte Kristiania IF.

Han vant 8 NM-gull i spyd i perioden 1919–1926.

## Medaljer i norske mesterskap

## Referanser
Vikersund–Bergsjø biotopvernområde

**Vikersund–Bergsjø biotopvernområde** (cirka , hvorav cirka 200 dekar landareal) ble fastsatt ved kgl.res. av 22. juni 2018 med hjemmel i lov 19. juni 2009 nr. 100 om forvaltning av naturens mangfold (naturmangfoldloven) § 34, jf. § 38 og § 62. Fremmet av Klima- og miljødepartementet. Verneområdet ligger i sin helhet i Modum kommune i Buskerud, og det inngår i Tyrifjorden våtmarkssystem IBA.

Biotopvernområdet skal bevare et område som har særskilt betydning som økologisk funksjonsområde i form av viktig nærings- og overvintringsområde for sangsvane, knoppsvane, kvinand, sothøne, stokkand, toppand, fossekall, laksand og storskarv, samt gyte- og oppvekstområde for en stamme av storørret. Det er en målsetting å beholde verneverdiene i best mulig tilstand, og eventuelt videreutvikle dem.

Verneområdet omhandler starten av Drammenselva og starter der Søndre Tyrifjorden naturreservat slutter, og det fortsetter til det møter Vassbunn naturreservat sør i Bergsjøen. Ved Skartumholmen (i Vikersund) er det ferdselsforbud i hekketiden (15. april–31. juli). Verneområdet omhandler dessuten Kråkeholmen og de tre øyene sør i Bergsjøen.

## Referanser
Sergej Kusnetsov

**Sergej Kusnetsov** (født 2. juni 1918) var en russisk friidrettsutøver. Han vant sølv under tikamp under EM i friidrett 1946. Han representerte også Sovjetunionen under tikamp ved Sommer-OL 1952.

## Referanser


## Eksterne lenker
*
Vassbunn naturreservat

**Vassbunn naturreservat** (cirka , hvorav cirka 57 dekar landareal) ble fastsatt ved kgl.res. av 22. juni 2018 med hjemmel i lov 19. juni 2009 nr. 100 om forvaltning av naturens mangfold (naturmangfoldloven) § 34, jf. § 37 og § 62. Fremmet av Klima- og miljødepartementet. Verneområdet ligger ved Geithus i Modum kommune, Buskerud, og det inngår i Tyrifjorden våtmarkssystem IBA.

Naturreservatet skal bevare et rikt våtmarksområde med stor verdi for biologisk mangfold. Verneområdet har særskilt stor betydning som hekkeområde for våtmarksfugler og andre fugler tilknyttet naturtypen. Det er en målsetting å beholde verneverdiene i best mulig tilstand, og eventuelt videreutvikle dem.

Verneområdet består av ei større evje og tre små øyer i den sørligste enden av Bergsjøen, og det starter der Vikersund–Bergsjø biotopvernområde slutter. Evja, som også er kjent som **Vassbonn**, får tilførsel av vann fra Kollebekken i sørenden. I nordenden av området tømmer Sønstebybekken til Bergsjøen.

## Referanser
Furuøyene biotopvernområde

**Furuøyene biotopvernområde** (cirka 15 daa, hvorav cirka 0,5 daa landareal) ligger utenfor Skarvhella (ved Tyristrand) i Tyrifjorden og ble fastsatt ved kgl.res. av 22. juni 2018 med hjemmel i lov 19. juni 2009 nr. 100 om forvaltning av naturens mangfold (naturmangfoldloven) § 34, jf. § 38 og § 62. Fremmet av Klima- og miljødepartementet. Verneområdet ligger i Ringerike kommune, Buskerud, og inngår i Tyrifjorden våtmarkssystem IBA. Det består av noen snaue holmer og skjær og en sone på cirka  rundt disse.

Biotopvernområdet skal bevare et område som har særskilt betydning som økologisk funksjonsområde i form av hekkelokalitet for makrellterne, hettemåke og fiskemåke. Det er en målsetting å beholde verneverdiene i best mulig tilstand, og eventuelt videreutvikle dem.

## Se også
* Naturvernområder i Ringerike

## Referanser
Birgit Stenbak Hansen

**Birgit Stenbak Hansen** (født 29. januar 1967) er en dansk lokalpolitiker for Socialdemokratiet. Hun var  borgermester i Frederikshavn kommune fra 2014 til 31. oktober 2024.

Stenbak Hansen hadde 10 år bak seg i byrådet da hun ble valgt til første kvinnelige borgermester i Frederikshavn. Av yrke er hun sykepleier.

## Referanser
2. etappe av Ladies Tour of Norway 2018

**2. etappe av [[Ladies Tour of Norway 2018]]** gikk fra Fredrikstad til Sarpsborg den 18. august 2018 og var 127,6 km lang.

## Resultater

## Øvrige stillinger etter etappen

## Eksterne lenker
*
Better Dayz

**Better Dayz** er det åttende studioalbumet og fjerde posthume albumet til den avdøde amerikanske rapperen 2Pac, og det tredje til å bli utgitt uten artistens kreative innspill samt det siste til å være et dobbeltalbum.

Albumet ble utgitt 26. november 2002 og debuterte som nummer 5 på ''Billboard'' 200. Albumet er det andre av to album (den første er *[[Until the End of Time]]*) som består av en samling av tidligere utgitt materiale ved bruk av remixede sanger fra Tupacs «Makaveli» periode mens han var signert under Death Row Records, og ble produsert av Johnny "J", Jazze Pha, Frank Nitty og E.D.I. fra Outlawz. Det inneholder «Military Minds» som er gjestet av Boot Camp Clik medlemmene Buckshot og Smif-n-Wessun (kreditert som Cocoa Brovaz) som skulle være en del av et samarbeidsprosjekt mellom Shakur og BCC med tittelen *One Nation*, men ble aldri offisielt utgitt grunnet Shakurs bortgang. *Better Dayz* har ingen sensurerte referanser til Death Row Records i motsetning til det forrige albumet, *Until the End of Time*. Det eneste sporet på albumets som tilhører den tidlige Death Row-epoken er «My Block (Remix)», som ble registrert i 1994-1995 som var i Shakurs tid under Interscope Records.

Albumet inneholder i hovedsak opptak fra perioden 1994-1996, hvorav de fleste er remixet. Andre beholdt sin opprinnelige form eller var ferdige mixet som «Fuck 'Em All», «Late Night», «Ghetto Star», «Better Dayz», «Who Do U Believe In?» og «They Don't Give a Fuck About Us». Albumet inneholder opptredener av Outlawz, Ron Isley, Nas, Mýa, Jazze Pha og Tyrese, blant andre. Hit-singelen, «Thugz Mansion», kommer i to versjoner; en akustisk versjon med Nas, som musikkvideoen er basert på, og en hiphop-versjon med Anthony Hamilton.

## Sporliste
**CD 1**

**CD 2**

## Referanser


## Eksterne lenker
*
Göran Waxberg

**Göran Waxberg** (født 23. mai 1919, død 2007) var en svensk tikjemper som vant bronse under tikamp under EM i friidrett 1946. Waxberg var svensk mester i tikamp 1942–45 og i femkamp 1943–45, og var svensk rekordholder i femkamp.

## Referanser
Ringsjøen

**Ringsjøen** er en langstrakt innsjø sentralt i Snertingdal i Gjøvik kommune, Innlandet. Sjøen er ikke regulert.

Sjøen får tilsig hovedsakelig fra Storelva i vest. Ved innoset er det rik kant- og vannvegetasjon..

Fisket i Ringsjøen er forbeholdt grunneierne.

## Referanser
Røvertidsskrift

Et **røvertidsskrift**, også kalt **rovtidsskrift** (etter engelsk *predatory journal*, jf. også det bredere begrepet *predatory publishing*), er et tidsskrift som forsøker å fremstå som vitenskapelig, men som i virkeligheten har svært dårlige rutiner for å kontrollere hvilken forskning som publiseres. Begrepet **røverforlag** eller **rovforlag** brukes tilsvarende om forlag som utgir tidsskrifter og/eller bøker.

Betegnelsen røvertidsskrift eller røverforlag kan både brukes om tidsskrift eller forlag som utilsiktet får sine mangelfulle kontrollrutiner utnyttet av forskere med uærlige hensikter, og om tidsskrift eller forlag som aktivt går etter publiseringsvillige forskere og lurer dem til å tro at de får sin forskning publisert i et anerkjent tidsskrift. Begrepet «rovtidsskrift» ble skapt av den amerikanske bibliotekaren Jeffrey Beall, som tidligere publiserte en oversikt over slike tidsskrifter, kalt Bealls liste.

I 2018 gjennomførte en rekke aviser i et internasjonalt samarbeid et eksperiment der man satte sammen studier med meningsløst innhold og forsøkte å få disse publisert i røvertidsskrifter. Erfaringen var at så lenge man var villig til å betale for publiseringen kunne man få publisert hva som helst.

Blant forlag som inngikk i Bealls liste og som av mange regnes som røverforlag var Scientific Research Publishing, MDPI og Frontiers Media.

Mange røvertidsskrifter har titler som begynner med «International Journal of ...»; det er også vanlig for røvertidsskrifter og røverforlag å gi inntrykk av at de er basert i vestlige land, selv om de i realiteten drives fra land som f.eks. Kina, India eller Nigeria. I noen tilfeller har de etablert en postboksadresse i et vestlig land, men har den reelle virksomheten i et annet land. Mange røvertidsskrifter viser f.eks. ISSN-nummeret svært synlig på sine hjemmesider, fordi det i Asia er en vanlig forestilling at det å ha et ISSN-nummer gir tidsskriftet en form for autoritet.

## Referanser
Hroar Olsen

**Hroar Olsen** (1859–1941) var en norsk jurist, politiker for Høyre og embetsmann. Han var amtmann i Søndre Bergenhus amt fra 1898 til 1918, stiftamtmann i Bergen stiftamt fra 1907 til 1918, fylkesmann i Akershus fra 1919 og i både Oslo og Akershus fra 1924. Han gikk av med pensjon 15. oktober 1929.

Olsen ble utdannet jurist i 1882 og ble året etter ansatt i Indredepartementet. Han var konstituert som amtmann i Smaalenenes amt 1888–1889, og ble deretter i 1890 ekspedisjonssekretær i Indredepartementet. Denne stillingen hadde han til han ble utnevnt til amtmann i Søndre Bergenhus amt i 1898.

Olsen var stortingsrepresentant for Høyre i perioden 1919–1921, innvalgt fra Bergen.

Han ble utnevnt til ridder av 1. klasse av St. Olavs Orden i 1896, og forfremmet til kommandør av 1. klasse den 21. januar 1905. Han hadde også storkorset av Dannebrogordenen, og var kommandør av 1. klasse av den svenske Sverdordenen og Finlands hvite roses orden. Han var dessuten ridder av den russiske Sankt Stanislaus-ordenen.

## Referanser

 
## Eksterne lenker
* 
* Hroar Olsens private arkiv finnes ved NTNU Universitetsbiblioteket
Krigsobligasjon

En **krigsobligasjon** er en obligasjon som en stat gir ut for å finansiere krig eller krigsberedskap.

Forsvarsobligasjoner var navnet på statlige obligasjoner som ble solgt under andre verdenskrig. Innkomne midler var avsatt for å brukes på tilvirkning av forsvarsmateriell.

## Referanser
Hærvatnet

**Hærvatnet** er en innsjø sør i Nord-Aurdal kommune, Innlandet.

Sjøen har et beskjedent nedbørfelt, og får tilsig fra mindre bekker. Utløpet er i nord, der Hærvassbekken renner mot nordvest og nord til Tisleia ved Vaset.

## Referanser
Wilhelm Dalls vei

**Wilhelm Dalls vei** er en del Kristiansunds innfartsvei fra øst. Fra sentrum på Kirkelandet fortsetter Langveien mot øst som Wilhelm Dalls vei over Gomalandet. På Nordlandet går den over i Dalegata. Veien har to bruer, den ene, Viadukten, forbinder Kirkelandet og Gomalandet. Nordsundbrua forbinder Gomalandet og Nordlandet. 

Byggingen av denne veien i 1950-åra var et viktig ledd i overgangen fra sjøveis til landeveis transport, også i Kristiansund. Veien erstattet den smale og svingete Freiveien langs Vågens østside som innfartsvei. 

Wilhelm Dalls vei har navn etter Wilhelm Dall. 

Wilhelm Dalls vei er en del av Riksvei 70.
NM i sjumannsrugby 2018

**Norgesmesterskapet i sjumannsrugby 2018** ble arrangert 16. og 17. august 2018 som en del av NM-uka 2018 i Stavanger. Det ble spilt NM for både menn og kvinner, og Stavanger rugbyklubb ble norgesmestre for menn og Sagene IF norgesmestre for kvinner. Dette var det første norgesmesterskapet i sjumannsrugby der det ble delt ut kongepokal. Mesterskapet ble avhold på Lassa idrettsanlegg i Stavanger.

## Innledende runder
### Herrer

### Kvinner

## Sluttspill
Kampene ble spilt 17. august 2018 på Lassa idrettsanlegg.
### Herrer

### Kvinner

## Referanser




## Eksterne lenker
Leirbotnvannet

**Leirbotnvannet** (nordsamisk: *Ráirrojávri*) er en innsjø i Alta kommune i Finnmark. Den er utspring for Leirbotnelva (Lakselva), som munner ut i Altafjorden ved Leirbotn.

Leirbotnelva ble vernet mot kraftutbygging i Verneplan IV for vassdrag i 1993.

## Referanser
Stogofjorden

**Ringsjøen** er en innsjø sør i Nord-Aurdal kommune, Innlandet.

Sjøens utløp er i nordvest, der Stogoelvi renner mot Tisleia.

## Referanser
Knut Erik Rame

**Knut Erik Rame** (født 26. april 1972) er en norsk tidligere friidrettsutøver som representerte Gjesdal IL.

Han vant 8 NM-gull på 5000 meter, 10000 meter og terrengløp i perioden 1998–2003 og har også representert Norge i internasjonale konkurranser og mesterskap. Han har deltatt i VM, EM og nordisk mesterskap i terrengløp. Han er herreløperen med flest seire i Sentrumsløpet i Oslo (2001,2002 og 2003). Han har bronsemedalje fra nordisk mesterskap på 10000 meter og terrengløp. 

## Medaljer i norske mesterskap

## Referanser
Ola M. Lerfald

**Ola Andreas Lerfald** (1933–2020) var en norsk friidrettsutøver som representerte IL Dalebrand.

Han vant 7 NM-gull og 21 NM-medaljer i femkamp og tikamp i perioden 1955–1968.

Lerfald var gårdbruker, FN-veteran (Kongo), og medlem av kommunestyret i Stjørdal fra 1975 til 1983. Han var avdelingsleder i Sør-Trøndelag Skogeierforening, og styremedlem i både Norges Friidrettsforbund og Norges Skogteknikerforbund i flere år. For sine prestasjoner på friidrettsbanen ble han hedret med æresmedlemsskap i Nord-Trøndelag Friidrettskrets.

## Medaljer i norske mesterskap

## Noter

## Referanser
Mundys

**Mundys SpA ** (tidligere *Atlantia*) er et italiensk investeringsselskap som bygger og forvalter bomveier og drifter lufthavner.

Selskapets største virksomhet er datterselskapet Autostrade per l'Italia, som er Italias største konsesjonsinnehaver for avgiftsbelagte motorveier. Et annet datterselskap er Autostrade of Virginia, stiftet i 1993, som inngår i et konsortium som driver Dulles Greenway i Virginia i USA.

Atlantia er siden 1999 notert på Borsa Italiana, Milanos fondbørs. Den største eieren, med omkring 43 prosent av kapitalen (2007), er Sintonia, som er et holdingselskap for familien Benetton.

Per 2018 forvaltet konsernet 5 000 kilometer bomveier i Italia, Brasil, Chile, India og Polen, og driftet lufthavner i Italia og Frankrike.

## Referanser
Vejen kommune (1970–2006)

**Vejen kommune** er en tidligere kommune i Ribe amt i Danmark, opprettet ved Kommunalreformen (1970) fra 1. april 1970. Ved Kommunalreformen i 2007 ble kommunen innlemmet i den nye storkommunen Vejen kommune i Region Syddanmark sammen med  Brørup kommune, Holsted kommune, og Rødding kommune.

## Borgermestre
* Regnar Busk (V) 1995–2006
* Bent Jensen (V) 1986–1995
* Lis Aaltonen (K) 1982–1986
* Arne Hansen (V) 1970–1982

## Referanser
Ammersee

**Ammersee** er en innsjø i Landkreis Landsberg am Lech i Oberbayern i den tyske delstaten Bayern. Den er Tysklands sjette største innsjø, medregnet Bodensee som også ligger i Østerrike og Sveits. Sjøen er 16 kilometer lang, 5 kilometer bred og har en 42 kilometer lang bredd. Ammersee har et flateinnhold på 42 kvadratkilometer og en største dybde på 82 meter.

Tilførselselv er blant andre Ammer. Sjøen renner ut i Amper som munner ut i Isar ved Moosburg an der Isar. Isar munner ut i Donau ved Deggendorf.

Sjøen er knyttet til landkretsen, men uten tilknytning til noen kommune (tysk: Gemeindefrei).

## Viktige steder langs bredden
Landkreis Landsberg am Lech (vestbredden), 

* Dießen am Ammersee 
* Schondorf am Ammersee
* Utting am Ammersee 
* Eching am Ammersee
* Greifenberg

Landkreis Starnberg (østbredden):
*Herrsching am Ammersee
* Inning am Ammersee 

Landkreis Weilheim-Schongau (sørbredden):
* Fischen am Ammersee

## Galleri

Fil:Ammersee - Vogelschutzgebiet.jpg|Naturvernområde sør i innsjøen
Fil:- Ammersee - Sailboats -.jpg|Seilsport, med alpene i bakgrunnen
Fil:Ammersee im Einzugsgebiet Isar.png|Plassering i elven Isars nedslagsfelt
Fil:Map of Ammersee.png|Ammersee


## Referanser
Thomas Nielsen

**Thomas Nielsen** (født 1968) er en norsk tidligere golfspiller. Han representerte Oslo Golfklubb og har også jobbet som golftrener i flere klubber. 

Han ble norgesmester og vant flere internasjonale golfturneringer som amatør og profesjonell.

## Amatør
Nielsen vant flere norgesmesterskap, han ble norgesmester i 1988, på Oslo Golfklubb, med scoren 288 slag, som var et godt resultat på den tiden, og han fikk kongepokalen. Han vant Åpent norsk mesterskap i 1989 på Oslo GK. Han vant også junior-NM i '85 og '86, samt lag-NM i '85 og '89 for Oslo Golfklubb og Trinidad og Tobago Open i 1990. Nielsen ble tildelt Norges golfforbunds elitemerke i 1989. Han representert Norge i VM for lag i Stockholm i 1988 og i 1990 Eisenhower Trophy i Christchurch, New Zealand.

## Profesjonell golfspiller
I årene 1990–1999 spilte han som profesjonell, og deltok i flere internasjonale turneringer.

Han representerte Norge i World Cup i Puerto Rico i 1996. 

1998-sesongen var Nielsens beste. Han spilte 40 slag under par for hele sesongen totalt og hadde en gjennomsnittlig score per runde på 71,34 slag. Nielsen satte banerekord på Modena Golf Course i Italia på 64 slag (-8).

Nielsen vant 1998 Turkish Open på Klassis G&CC, İstanbul, Tyrkia. Han ble nr. 2 i Open de Bilbao, Spania samme året.

I 1998 vant Nielsen Osmanli Bankasi Turkish Open.

## Golfkommentator
I årene 1999–2000 etablerte Nielsen en nettside der han filmet og veiledet golfspillere.   

Oslo Golfklubb, Fornebu Indoor Golf Center, Kjekstad GK og Grini GK. 

Nielsen jobbet som golfkommentator for NRK, TV3, SportN og Viasat Golf i perioden 2003–2010.

I 2006 ga han ut DVD-en *101 golftips* med råd om hvordan man kunne bli bedre teknisk og mentalt. *Aftenposten* anmeldte DVD-en i 2013, og mente at tipsene var nyttige, men at kvaliteten på DVD-en ikke var bra nok.

## Referanser


## Eksterne lenker
*
Even in the Quietest Moments…

***Even in the Quietest Moments…*** er Supertramps femte studioalbum, utgitt i 1977.
## Sporliste
Alle sangene er kreditert Rick Davies og Roger Hodgson. Nedenfor er den faktiske komponist og førstevokalist angitt.

# «Give a Little Bit» (4.08) 
# «Lover Boy» (6.49) 
# «Even in the Quietest Moments» (6.26) 
# «Downstream» (4.00) 
# «Babaji» (4.51) 
# «From Now On» (6.21) 
# «Fool's Overture» (10.52) 

## Eksterne lenker
*
Mannskoret

**Mannskoret** er et mannskor som øver på Kampen bistro i Oslo hver tirsdag og som ble startet i 2002 av DumDum Boys-vokalist Prepple Houmb, radioprogramleder Espen Thoresen og TV-produsent Hasse Lindmo.

Mannskoret kaller seg «et kor for folk som ikke trodde de likte korsang», og teller til sammen 32 personer, kjente og ukjente. 
Koret synger blant annet gamle rock- og popklassikere fra bla. Raga Rockers, Jokke og Valentinerne, De Press, Frank Zappa, Knutsen & Ludvigsen, Billy Bragg, deLillos, Dead Kennedys og Ramones. Koret synger også nasjonalsanger fra nedlagte stater og et og annet klassisk korverk.

Kinofilmen *[[For vi er gutta]]* (2018) handler om Mannskoret og deres siste tid med dirigent Ivar Krogh Hovd. Filmen er regissert av Petter Sommer og Jo Vemund Svendsen.

Mannskoret har, og har hatt, mange kjente medlemmer, deriblant Geir Schau, Rune Gokstad, Kjartan Kristiansen, Ivar Nergaard, Ivar Eidem, Sven Nordin, Atle Antonsen, Sverre Knudsen og Rune Nilson,
## Referanser
Crisis? What Crisis?

***Crisis? What Crisis?*** er Supertramps fjerde studioalbum, utgitt i 1975.
## Sporliste
Alle sangene er kreditert Rick Davies og Roger Hodgson.

# «Easy Does It» (2.18)
# «Sister Moonshine» (5.15)
# «Ain't Nobody But Me» (5.14)
# «A Soapbox Opera» (4.54)
# «Another Man's Woman» (6.15)
# «Lady» (5.26)
# «Poor Boy» (5.07)
# «Just a Normal Day» (4.02)
# «The Meaning» (5.23)
# «Two of Us» (3.27)

## Eksterne lenker
*
Fracas (Macintosh)

**Fracas** er et 2D-actionspill i fugleperspektiv, utviklet av Cerberus Development og sluppet for Macintosh hjemme-PC-er i 1996. Nivåene etter nivå 9 er tilfeldig genererte med elementer fra de foregående brettene. Spillet ble i første omgang utgitt som shareware, og i 1999 ble det også sluppet en fullversjon for CD-ROM av Midas Interactive Entertainment.

## Utvikling

Fracas ble utviklet av Cerberus Entertainment, og var det første spillet som ble gitt ut av denne utvikleren. All grafikk ble utviklet i ResEdit. Grunnet begrensede ressurser ble lydeffektene i Fracas spilt inn i to av utviklerenes hjem. Eksempelvis er en av lydene som avspilles da en fiende blir nøytralisert, kaldt vann som blir sluppet ned i en varm stekepanne.

## Referanser
Crime of the Century

***Crime of the Century*** er Supertramps tredje studioalbum, utgitt i 1974. Albumet, med hitlåtene «Dreamer» og «Bloody Well Right», ble gruppens kommersielle gjennombrudd både i Storbritannia og USA.

Plasseringer og trofeer:

Basert på ulike kilder som eksempelvis www.chartmasters.org har Crime of the Century solgt ca 800 000 eksemplarer bare i Storbritannia. Supertramps management har ikke bedt om sertifisering.

## Sporliste
Alle sangene er kreditert Rick Davies og Roger Hodgson.

# «School» (5.35)
# «Bloody Well Right» (4.32)
# «Hide in Your Shell» (6.49)
# «Asylum» (6.45)
# «Dreamer» (3.31)
# «Rudy» (7.17)
# «If Everyone Was Listening» (4.04)
# «Crime of the Century» (5.36)

## Eksterne lenker
*
Li Yajun

**Li Yajun** er navnet til flere personer:

*Li Yajun (skytter) (李亞軍, 1973− ) kinesisk mannlig skytter
*Li Yajun (vektløfter) (黎雅君, 1993− ) kinesisk kvinnelig vektløfter
Indelibly Stamped

***Indelibly Stamped*** er Supertramps andre studioalbum, utgitt i 1971.

Trofeer:

Ingen kjente listeplasseringer.

## Sporliste
Alle sangene er kreditert Rick Davies og Roger Hodgson, unntatt «Rosie Had Everything Planned» som er skrevet av Hodgson og Frank Farrell.

# «Your Poppa Don't Mind» (2.58)
# «Travelled» (4.15)
# «Rosie Had Everything Planned» (3.01)
# «Remember» (4.00)
# «Forever» (5.05)
# «Potter» (2.23)
# «Coming Home to See You» (4.39)
# «Times Have Changed» (3.42)
# «Friend in Need» (2.08)
# «Aries» (7.25)

## Eksterne lenker
*
Storøysundet (andre betydninger)

**Storøysundet** har flere betydninger:

* Storøysundet på Svalbard
* Storøysundet i Tyrifjorden, Hole kommune, Buskerud
* Storøysundet–Sælabonn naturreservat i Tyrifjorden, Hole kommune, Buskerud
Hiroshi Suzuki

**Hiroshi Suzuki** er navnet til flere personer:

* Hiroshi Suzuki (svømmer)
* Hiroshi Suzuki (bobkjører)
Supertramp (album)

***Supertramp*** er Supertramps første studioalbum, utgitt i 1970. Albumet har noen ganger blitt utgitt under tittelen ***Now and Then***.

Listeplasseringer og trofeer:

## Sporliste
Alle sangene er skrevet av Rick Davies, Roger Hodgson og Richard Palmer.

# «Surely» (0.31)
# «It's a Long Road» (5.33)
# «Aubade / And I Am Not Like Other Birds of Prey» (5.17)
# «Words Unspoken» (3.59)
# «Maybe I'm a Beggar» (6.44)
# «Home Again» (1.15)
# «Nothing to Show» (4.53)
# «Shadow Song» (4.23)
# «Try Again» (12.02)
# «Surely (reprise)» (3.08)

## Eksterne lenker
*
Holværvatnet

**Holværvatnet** er en innsjø øst for Tuva turisthytte på Hardangervidda i Hol kommune, Buskerud.

Som i andre vann på Hardangervidda, har ørret opprinnelig vært enerådende i Holværvatnet. Men røye ble introdusert omkring 1925.

## Referanser
Stör (Mecklenburg-Vorpommern)

**Stör** er ei elv i Mecklenburg-Vorpommern i Germany. Den er det naturlige utløpet fra Schweriner See, og renner ut fra sørenden av sjøen. Den kanaliserte delen av elva sør for Banzkow kalles **Störkanalen**. Stör munner ut i Elde nær Neustadt-Glewe.
Otto Haug

**Otto Haug** (1876&ndash;1948) var en norsk friidrettsutøver som representerte Kristiania IF.

Han vant 7 NM-gull på 500 meter, 1500 meter, lengde og stavsprang i perioden 1897–1906.

## Medaljer i norske mesterskap

## Referanser




## Eksterne lenker
*
Kvenvikvannet

**Kvenvikvannet** (nordsamisk: *Čuvošjávri*) er en innsjø i Alta kommune i Finnmark. Den ligger ved Kvenvik, vest for Alta sentrum, og har utløp mot nord til Kvenvika i Altafjorden.

## Referanser
Henrik Ibsens gate (Skien)

**Henrik Ibsens gate** er en gate i Skien. Gaten het tidligere *Løvestrædet* og fikk navnet *Henrik Ibsens Gade*, oppkalt etter dikteren Henrik Ibsen, i 1872.

Henrich Ibsen, dikterens farfar, eide ved sin død i 1797 Ibsenhuset i Løvestrædet, som hadde adressen Løvestrædet 27. Det var en bygård på én etasje med 7 rom, som ble taksert til 2&nbsp;600 riksdaler i branntaksten samme år. Gården lå sør for det senere rådhuset og ble revet på 1800-tallet. Ett år etter Henrich Ibsens forlis, 27. november 1798, giftet enken Johanne seg med skipperen Ole Paus. Ibsenforsker Jon Nygaard skriver at «Johanne overtok formelt formuen etter den avdøde ektemannen på vegne av de to barna. I virkeligheten ble hennes nye ektemann, Ole Paus, forvalter av denne formuen. Bare en måned senere, 5. februar 1799, viser offentlige registre i Skien og Gjerpen at Ole Paus på én og samme dag solgte Ibsenhuset i Løvestrædet i Skien og kjøpte gården Rising i Gjerpen.» Paus kjøpte Rising av enkefru Rehbinder (født Dorothea von Cappelen), som både var søster til hans nye svoger Didrich von Cappelen og familiens nabo i Løvestrædet; «det vil si at Ole Paus' kjøp av Rising skjedde som en transaksjon innenfor hans nye familie og kjøpet og senere byggingen av nytt våningshus ble finansiert av salget av Henrich og Johanne Ibsens hus i Løvestrædet 27».

Henrik Ibsen selv kommenterte at han ikke skjønte «af hvilken grund gaden kom til at bære mit navn; thi jeg er ikke født i den gade og har aldrig boet der».

## Referanser
Reinsjøen

**Reinsjøen** er en innsjø i grenseområdet mellom Nore og Uvdal, Nesbyen og Flå kommuner i Buskerud.

Sjøen har et lite nedbørfelt, og derfor tilsig bare fra små bekker. Dette gir dårlige gyteforhold for ørret, men jevnlig utsetting gjør at sjøen likevel er et meget bra fiskevann.

## Referanser
Deardnojávri

**Deardnojávri** (nordsamisk, historisk også skrevet *Dærdnujavri*) er en innsjø i Lebesby kommune i Finnmark. Den har utløp mot nord til Deardnojohka, ei sideelv til Adamsfjordelva. Innsjøen er ikke regulert, men ble likevel påvirket ved utbyggingen av Adamselv kraftverk på 1970-tallet, da Adamsfjordelvas vestlige sideelver ble til overført til Deardnojávri og videre til hovedmagasinet Store Måsvannet. Innsjøen fikk dermed mangedoblet gjennomstrømmingen av vann i forhold til før reguleringen.

## Referanser
Richard Simonsen

**Richard Simonsen** (født 20. august 1945) er en norsk tidligere friidrettsutøver som representerte IL Vestar og Kristiansands IF.

Han vant åtte NM-gull og 13 NM-medaljer på 100 meter, 200 meter og 400 meter i perioden 1963–1971. Under EM i friidrett 1971 løp Simonsen sammen med  Steinar Mo, Gøte Lundblad og Per Rom inn til 8.-plass på 4 × 400 meter stafett. Det var beste norske plassering i dette EM, og tiden de oppnådde, 3.06.67, er 50 år senere, i 2021, fremdeles norsk rekord i øvelsen.

## Medaljer i norske mesterskap

## Referanser
Axel Herrlin

**Axel Herrlin** (født 30. mars 1870 i Östra Vemmenhög, død 10. oktober 1937) var en svensk filosof, psykolog og pedagog.

## Liv
Herrlin var sønn av en prest. Han studerte i Lund og fikk doktorgraden i filosofi i 1892, med en avhandling om Nicolaus Cusanus. Samme år ble han dosent i teoretisk filosofi ved Lunds universitet, og fra 1906 var han dosent ved Göteborgs högskola. I 1912 ble han utnevnt til professor i psykologi og pedagogikk ved Lunds universitet.

Innenfor psykologien er Herrlin kjent for å ha innført eksperimentalpsykologiske forskningsmetoder i Sverige.

## Referanser


## Litteratur
* Svante Nordin: *Från Hägerström til Hedenius. Den moderna svenska filosofin*. Lund: Doxa, 1983. ISBN 91-578-0183-5
Malte Jacobsson

**Malte Jacobsson** (født 3. april 1885 i Kristianstad, død 22. desember 1966 i Göteborg) var en svensk filosof og politiker.

## Slekt
Han var sønn av Nils Jacobsson og Anna Persson, som begge var medlemmer av vekkelsesbevegelsen *[[Evangeliska Fosterlandsstiftelsen]]*. I 1912 ble han gift med den østerrikske botanikeren Emma Charlotte Stiasny. Etter skilsmisse i 1950 giftet han seg igjen i 1951 med politikeren Ingrid Osvald.

## Liv
Jacobsson studerte ved Lunds universitet og fikk doktorgraden i filosofi i 1910. Som student var han med i den radikale kretsen *[[Den Yngre Gubben]]*, og regnet seg som sosialist. Fra 1912 underviste han i praktisk filosofi og pedagogikk ved lærerinneskolen under *[[Kjellbergska flickskolan]]* i Göteborg, samt i filosofi og pedagogikk ved Göteborgs högskola. Fra 1920 var han professor ved høyskolen.

Fra 1919 var han medlem av byrådet i Göteborg, som representant for sosialdemokratene. Fra 1927 til 1934 var han byens ordfører. I 1934 forlot han høyskolen for å overta stillingen som *[[landshövding]]* i Göteborgs og Bohus län, og beholdt denne stillingen til han gikk av med pensjon i 1950. I 1964 utga han erindringsboken *Minnesbilder*.

Jacobsson hadde som ung studert under filosofen Ernst Cassirer i Berlin. Da Cassirer flyktet fra Tyskland etter nazistenes maktovertakelse i 1933, kunne Jacobsson i egenskap av *landshövding* hjelpe ham til å få et professorat ved Göteborgs högskola.

## Referanser


## Litteratur
* Svante Nordin: *Från Hägerström til Hedenius. Den moderna svenska filosofin*. Lund: Doxa, 1983. ISBN 91-578-0183-5
Steinhuder Meer

**Steinhuder Meer** er en innsjø i den tyske delstaten Niedersachsen. Den er med et flateinnhold på 29,1 km² den niende største i Tyskland, medregnet Bodensee som også ligger i Østerrike og Sveits. Den har en største dybde på 2,9 meter. I Steinhuder Meer finnes to kunstige øyer, Wilhelmstein bygget i perioden 1761 til 1767 av Graf Wilhelm zu Schaumburg-Lippe, og en badeøy ved Steinhude, bygget i 1975. Steinhuder Meer ligger i elven Wesers nedslagsfelt og er omfattet av Naturpark Steinhuder Meer.

## Galleri

Fil:Weser Einzugsgebiet+Nr.png|Plassering i elven Wesers nedslagsfelt.
Fil:Steinhuder Meer Anleger Steinhude Boote.jpg|Brygge i Steinhude.
Fil:Steinhuder Meer 2012 Eis Eissegler.jpg|Seil på is (2012).


## Referanser
Anders Karitz

**Anders Karitz** (født 28. februar 1881, død 10. februar 1961) var en svensk filosof.

## Liv
Karitz var sønn av en husmann (*torpare*) og ble tidlig foreldreløs. Likevel lyktes han med å skaffe seg en universitetsutdannelse. Han fikk doktorgraden i filosofi fra Lunds universitet i 1913 og ble dosent i teoretisk filosofi samme år. I 1933 ble han utnevnt til professor ved Universitetet i Uppsala.

Karitz er kjent for sine filosofihistoriske studier av den svenske filosofen Thomas Thorild. Han utarbeidet også en systematisk filosofi, hvor han forsøkte å forklare at den menneskelige tanken alltid tar utgangspunkt i motsetninger, slik som godt og ondt.

Karitz blir beskrevet som en original personlighet, som brukte all sin tid på forskningen. Han dannet ingen skole, men ble betraktet som sentrum i motstanden mot Uppsala-filosofene på 1930-tallet.

## Referanser


## Litteratur
* Svante Nordin: *Från Hägerström til Hedenius. Den moderna svenska filosofin*. Lund: Doxa, 1983. ISBN 91-578-0183-5
Clara Lachmann

**Clara Lachmann** (født 10. april 1864 i København, død 10. august 1920 i Snårestad i Skåne) var en dansk-svensk kunstmesén og legatstifter.

## Liv
Hun var datter av Michael Meyer og Fromme Eichel og vokste opp i København. I 1891 giftet hun seg med Jacob Lachmann, som hadde et sukkerraffineri i Ystad i Sverige. Senere flyttet ekteparet til slottet Charlottenlund, som de restaurerte.

Clara Lachmann interesserte seg for kunst og musikk, kunne selv spille cello, og bidro til å gjøre Ystad til et musikksentrum.

Før sin død avsatte hun en del av formuen sin til «Clara Lachmanns fond för bemfrämjande af den skandinaviska samkänslan», som skulle bestyres av et styre på fem medlemmer med sete i Göteborg. To skulle være svenske, to danske og én norsk. Fondet skulle støtte forskning, stipender og studiereiser. Det ga også bidrag til Foreningen Norden og til utgivelsen av det nordiske samleverket *[[Nordisk Kultur]]*.

## Referanser


## Litteratur
* Rune Kjellander: «Clara Lachmann», i *Svenskt biografisk lexikon*, bind 22